ડ્રાઈવરો અને ક્લીનરોની હત્યા કરી ટ્રક લૂંટનાર ખાંબરાના માણસોએ દેશમાં કેટલીય ગેંગ બનાવી રાખી છે. પોલીસની પૂછપરછ દરમિયાન સામે આવ્યું કે આદેશ ખાંબરાની સાથે જેટલા લોકો કામ કરતા હતા તેઓ પહેલા આ કામ શીખી લેતા હતા અને બાદમાં ખુદની ગેંગ બનાવીને ઘટનાને અંજામ આપતા હતા. જેમાં આદેશનો સાથી જયકરણ પણ સામેલ હતો જેણે પોતાની અલગ ગેંગ બનાવીને બિલખિરિયામાં ટ્રક ડ્રાઈવર માખનની હત્યા કરી લોખંડના સળિયાથી ભરેલ ટ્રકને લૂંટી લીધી હતી. પરંતુ એકલા હાથે કરેલી પહેલી જ ઘટનામાં તે પોલીસના હાથે લાગી ગયો હતો. આ પણ વાંચો-ભીમ આર્મીના ચીફ રાવણને કરાયો મુક્ત, કહ્યુઃ ‘ભાજપને હરાવીશુ'